Man het bloeding op brein ná aanval in kothuis | Netwerk24
Deur Maygene de Wee 06 Julie 2017 14:12
Die seun van twee joernaliste word in 'n hospitaal in Somerset-Wes geopereer nadat hy en sy vriendin Donderdag in die vroeë oggendure deur vier onbekende mans in hul huis buite Stellenbosch aangeval is.
Hannes Wiese het ernstige kopbeserings in die aanval opgedoen. Breinchirurge van die Mediclinic Vergelegen-hospitaal in Somerset-Wes probeer nou om die bloeding op sy brein te stop.
Die skrywer en joernalis Tobie Wiese se een seun, Hannes Wiese, is Donderdag in die vroeë oggendure in die kothuis wat hy met sy vriendin op 'n plaas buite Stellenbosch deel, aangeval. Foto: Facebook
Wiese is een van twee seuns van die joernalis en skrywer Tobie Wiese en Elna van der Merwe, Huisgenoot se boeke-en-verhaleredakteur.
Hannes en sy vriendin, Barbara Seele (31), het geslaap toe die mans tussen 00:00 en 00:30 toegang tot die kothuis op die plaas Glenconner in die Jonkershoek-gebied gekry het.
Die mans het glo 'n leer gebruik en deur 'n venster van die kothuis geklim. Die kothuis is bo-op 'n skuur.